1.การตรวจ hiv แบบ antigenและ antibody สามารถตรวจได้เมื่อมีความเสี่ยงกี่วันค่ะ 2.ถ้ามีอะไรตำเท้าแต่ไม่มีเลือดออกสามารถติดเชื้อ Hiv ได้มั้ยค่ะ
สวัสดีค่ะ การตรวจว่ามีการติดเชื้อ hiv หรือไม่นั้นทำได้หลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงดังนั้นถ้าตรวจทั้งเชื้อและภูมิ หหรือแบบ antigen และ antibody ไปพร้อมๆกัน ให้ผลได้ค่อนข้างแน่นอนที่ประมาณ 1 เดือนหลังมีความเสี่ยง แต่ควรไปยืนยันด้วยการตรวจภูมิเองโดยตรงที่ 3 เดือนการติดต่อของโรคนั้น ถ้าไม่มีแผล ไม่มีเลือดออกมาให้เห็น ก็น่าจะไม่มีการฉีกขาดของผิวหนังภายนอก โอกาสที่เชื้อจะเข้าไปก็มีได้น้อย แต่หากเป็นวัสดุที่เสี่ยงมาก เช่นวัสดุที่ใช้กับผู้ป่วย hiv มา หรือเป็นกรณีโดนเข็มฉีดยาตำ แม้ไม่เห็นแผลชัดเจนก็ควรไปพบแพทย์เพื่อตรวจร่างกาย ตรวจประเมินความเสี่ยงต่อไป